Цул сов, билгалдоккхуш ала лаьа суна, ТIуртIи-КIотар – иза муьлхханиг санна йолу могIарера юрт хилла Iаш яц, Далла гIуллакхдина волу, «исламан жовхIар» шех аьлла волу Сийлахь Умалхьат шена чохь ваьхна юрт ю хIара. Везачу Дала гечдойла цунна! Сийлахьчу цуьнан цIарна вайгара болчу лераман деза совгIат хилла хIуттур ду и маьждиг! ТIуртIи-КIотархой! Иза шайн дегнашкахь кхаба хьакъдолчех хилалаш! Хастаме волчу Делан дуьхьа цо бина некъ хьакъдоллуш дIакхоьхьунболу нах шуна юкъахь ган лууш ву со. Диканца, гIоза дехийла шу!